CELEX: 62015TN0299
Language: el
Date: 2015-06-08 00:00:00
Title: Υπόθεση T-299/15: Προσφυγή-αγωγή της 8ης Ιουνίου 2015 — Nova κατά Επιτροπής

3.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 254/20
            
         Προσφυγή-αγωγή της 8ης Ιουνίου 2015 — Nova κατά Επιτροπής
   (Υπόθεση T-299/15)
   (2015/C 254/23)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα-ενάγουσα: Nova Onlus Consorzio nazionale di cooperative sociali — Soc. coop. (Trani, Ιταλία) (εκπρόσωποι: M. Astolfi και M. Petrucci, δικηγόροι)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
                
            
            
               
                  Κυρίως:
               
               
                           —
                        
                        
                           να αναγνωρίσει ότι υπήρξε πλήρης εκπλήρωση, εκ μέρους της προσφεύγουσας-ενάγουσας, των συμβατικών υποχρεώσεών της που προβλέπονται από τη σύμβαση επιχορηγήσεως με τίτλο «Grant Agreement n. HOME/2011/PPRS/AG/2176 Abac No. 30-CE-0495809/00-94» (στο εξής: Grant Agreement) και, κατά συνέπεια:
                           
                                       —
                                    
                                    
                                       να αναγνωρίσει ότι η προσφεύγουσα-ενάγουσα δικαιούται να διατηρήσει στην κατοχή της το ποσό των 80  242,78 ευρώ, το οποίο αυτή έχει ήδη λάβει στο πλαίσιο της «pre-financing payment» και το οποίο αποτελεί σήμερα αντικείμενο χρεωστικού σημειώματος εκδοθέντος από την Ευρωπαϊκή Επιτροπή — Directorate General Migration and Home Affairs — Directorate E: Migration and Security Funds — Unit E2: Asylum, Migration and Integration Fund — HOME E2/FL/2015, αριθ. πρωτοκόλλου 1520007 — με ημερομηνία εκδόσεως την 1η Απριλίου 2015 και με αντικείμενο «HOME/2011/PPRS/AG/2176 TORRE — Transnational Observatory for Refugee’s Resettlement in Europe αριθ. 3241503771», χρεωστικού σημειώματος το οποίο εκδόθηκε από την καθής-εναγομένη προς τον σκοπό της ανακτήσεως του προαναφερθέντος ποσού·
                                    
                                 
                                       —
                                    
                                    
                                       να υποχρεώσει την καθής-εναγομένη να καταβάλει το υπολειπόμενο ποσό, το οποίο είναι εισέτι οφειλόμενο, των 52  146,36 ευρώ, στο πλαίσιο της «final payment», πλέον τόκων υπερημερίας υπολογιζομένων μέχρις ολοσχερούς εξοφλήσεως κατά το άρθρο II.16.3 της Grant Agreement και να καταδικάσει την καθής-εναγομένη στα δικαστικά έξοδα στα οποία υποβλήθηκε η προσφεύγουσα-ενάγουσα στο πλαίσιο της παρούσας ένδικης διαδικασίας.
                                    
                                 
                     
         
                
            
            
               
                  Επικουρικώς:
               
               
                           —
                        
                        
                           να ακυρώσει την απόφαση της Ευρωπαϊκής Επιτροπής — Directorate General Migration and Home Affairs — Directorate E: Migration and Security Founds — Unit E2: Asylum, Migration and Integration Fund — HOME E2/FL/2015, αριθ. πρωτοκόλλου 1520007– της 1ης Απριλίου 2015, με αντικείμενο «HOME/2011/PPRS/AG/2176 TORRE — Transnational Observatory for Refugee’s Resettlement in Europe — χρεωστικό σημείωμα αριθ. 3241503771», απόφαση η οποία έχει ως σκοπό την ανάκτηση του ποσού των 80  242,78 ευρώ, και να ακυρώσει κάθε άλλη προγενέστερη ή/και παρεπόμενη πράξη που είναι συναφής με την εν λόγω απόφαση·
                        
                     
                           —
                        
                        
                           να υποχρεώσει την καθής-εναγομένη να καταβάλει το υπολειπόμενο ποσό, το οποίο είναι εισέτι οφειλόμενο, των 52  146,36 ευρώ σε εκτέλεση της Grant Agreement n. HOME/2011/PPRS/AG/2176 Abac No. 30-CE-0495809/00-94, στο πλαίσιο της «final payment», πλέον τόκων υπερημερίας υπολογιζομένων μέχρις ολοσχερούς εξοφλήσεως κατά το άρθρο II.16.3 της Grant Agreement και να καταδικάσει την καθής-εναγομένη στα δικαστικά έξοδα στα οποία υποβλήθηκε η προσφεύγουσα-ενάγουσα στο πλαίσιο της παρούσας ένδικης διαδικασίας.
                        
                     
         
      Λόγοι και κύρια επιχειρήματα
   
   Προς στήριξη της προσφυγής-αγωγής της, η προσφεύγουσα-ενάγουσα προβάλλει τέσσερις λόγους.
   
               1.
            
            
               Ο πρώτος λόγος αντλείται από αθέτηση καταβολής του υπολειπομένου ποσού και από παράβαση των υποχρεώσεων που προβλέπονται στο άρθρο II.15.4 της G.A. (Grant Agreement).
               
                           —
                        
                        
                           Η προσφεύγουσα-ενάγουσα διατείνεται συναφώς ότι εν προκειμένω έχουν παραβιαστεί η αρχή της εκατέρωθεν ακροάσεως εξαιτίας της συμπεριφοράς που υιοθέτησε η Επιτροπή, καθώς και οι αρχές της διαφάνειας, της αμεροληψίας και της ιδιότητας του ανεξάρτητου αξιολογητή ως τρίτου.
                        
                     
         
               2.
            
            
               Ο δεύτερος λόγος αντλείται από την ύπαρξη παραβάσεως σε σχέση με τις υποχρεώσεις αντικειμενικής αξιολογήσεως του αποτελέσματος σε σχέση με το Παράρτημα I — LogFrame της Grant Agreement, και σε σχέση με τα όρια της μειώσεως του υπολειπομένου ποσού κατά το άρθρο II.17.5 της Grant Agreement και τα όρια των ποινικών ρητρών που προβλέπονται στο άρθρο II.12.
               
                           —
                        
                        
                           Η προσφεύγουσα-ενάγουσα διατείνεται συναφώς ότι εν προκειμένω η Επιτροπή έχει συμβάλει στη μη επίτευξη αποτελεσμάτων, ότι η Επιτροπή έχει αντλήσει οφέλη που συνίστανται σε αδικαιολόγητο πλουτισμό, ότι έχει παραβιαστεί η αρχή της χρηστής διοικήσεως σε σχέση με την αξιολόγηση των σκοπών του σχεδίου και υπό το πρίσμα της συμβολής, υπό την έποψη των πραγματικών περιστατικών, της ίδιας της Επιτροπής, καθώς και ότι έχει παραβιαστεί η αρχή της τηρήσεως του ουσιώδους τύπου.
                        
                     
         
               3.
            
            
               Ο τρίτος λόγος αντλείται από έκδηλη παράβαση των συμβατικών υποχρεώσεων.
               
                           —
                        
                        
                           Η προσφεύγουσα-ενάγουσα διατείνεται συναφώς ότι εν προκειμένω έχουν παραβιαστεί η αρχή της αναλογικότητας και η αρχή της καλόπιστης συνεργασίας, καθώς και η αρχή του σεβασμού των δικαιωμάτων άμυνας εξαιτίας της συμπεριφοράς που υιοθέτησε η Επιτροπή κατά τη διάρκεια της διαδικασίας του ελέγχου και της επιβολής χρεώσεως, και ότι έχει παραβιαστεί το άρθρο 42, παράγραφος 2, στοιχείο α', του Χάρτη των Θεμελιωδών Δικαιωμάτων της Ευρωπαϊκής Ένωσης.
                        
                     
         
               4.
            
            
               Ο τέταρτος λόγος αντλείται από παράβαση των υποχρεώσεων που προβλέπονται στο άρθρο II.14.
               
                           —
                        
                        
                           Η προσφεύγουσα-ενάγουσα διατείνεται συναφώς ότι εν προκειμένω έχει παραβιαστεί η αρχή της προστασίας της δικαιολογημένης εμπιστοσύνης αναφορικά με το επιτρεπτό των εξόδων για τους ανθρώπινους πόρους και για τις δραστηριότητες έρευνας.